CELEX: 
Language: lt
Date: 2021-06-23 00:00:00
Title: KOMISIJOS DELEGUOTASIS REGLAMENTAS (ES) …/... kuriuo derinant prie techninės pažangos iš dalies keičiami Europos Parlamento ir Tarybos reglamento (ES) 2019/1009, kuriuo nustatomos ES tręšiamųjų produktų tiekimo rinkai taisyklės, I, II, III ir IV priedai

AIŠKINAMASIS MEMORANDUMAS
            
            
               1.DELEGUOTOJO AKTO BENDROSIOS APLINKYBĖS
            
            
               Europos Parlamento ir Tarybos reglamentu (ES) 2019/1009
                  1
                nustatomos ES tręšiamųjų produktų tiekimo rinkai taisyklės. Juo nuo 2022 m. liepos 16 d. panaikinamas Europos Parlamento ir Tarybos reglamentas (EB) Nr. 2003/2003
                  2
               . 
            
            
               Reglamentu (ES) 2019/1009 nustatomos įvairių ES tręšiamųjų produktų kategorijų derinimo taisyklės. Šiuo reglamentu nustatomos visiškai kitokios neorganinių trąšų, kurios jau reglamentuojamos pagal įvairius Reglamente (EB) Nr. 2003/2003 nustatytus EB trąšų tipus, derinimo taisyklės. Juo taip pat nustatomos derinimo taisyklės dėl didelių produktų kategorijų, kurioms dar netaikomos derinimo taisyklės, pavyzdžiui, organinių ir organinių-mineralinių trąšų, dirvožemio gerinimo medžiagų ar auginimo terpių.
            
            
               Rengdamosi perėjimui prie naujųjų derinimo taisyklių, valstybės narės ir suinteresuotieji subjektai informavo Komisiją apie būtinybę priderinti kai kurias technines Reglamento (ES) 2019/1009 priedų nuostatas. Kai kurie iš šių pakeitimų reikalingi tam, kad būtų pasiektas suderinamumas su kitais ES teisės aktais ar užtikrinta aukšto lygio apsauga, kurios siekiama Reglamentu (ES) 2019/1009. Kiti pakeitimai būtini tam, kad būtų išvengta nenumatytų atvejų, kai svarbioms tręšiamųjų produktų kategorijoms būtų atsitiktinai netaikomos derinimo taisyklės dėl to, kad jos negali atitikti tam tikrų techninių nuostatų. Užtikrinant reikiamą apsaugos lygį ir pašalinant nepageidaujamas patekimo į rinką kliūtis, šiais pakeitimais bus sudarytos palankesnės sąlygos į vidaus rinką patekti ir joje laisvai judėti agronomiškai veiksmingiems tręšiamiesiems produktams, kuriais intensyviai prekiaujama vidaus rinkoje ir kurie nekelia pavojaus sveikatai, saugai ar aplinkai, vadovaujantis Komisijos įgaliojimais, numatytais Reglamento (ES) 2019/1009 42 straipsnio 1 dalyje.
            
            
               2.KONSULTACIJOS PRIEŠ PRIIMANT AKTĄ
            
            
               Vadovaujantis 2016 m. balandžio 13 d. Tarpinstitucinio susitarimo dėl geresnės teisėkūros
                  3
                taisyklėmis, su valstybėmis narėmis buvo konsultuojamasi Komisijos ekspertų grupėje tręšiamųjų produktų klausimais (E01320).
            
            
               Išsamią informaciją apie šias konsultacijas galima rasti 2019 m. lapkričio 7 d., 2020 m. birželio 25 d., 2020 m. lapkričio 24 d. ir 2021 m. kovo 23 d. vykusių posėdžių protokoluose, taip pat grupės CIRCABC puslapyje viešai skelbiamuose įvairiuose suinteresuotųjų subjektų pozicijų dokumentuose šiuo adresu:
            
            
               
                  https://circabc.europa.eu/ui/group/36ec94c7-575b-44dc-a6e9-4ace02907f2f/library/b8e01334-4d39-445d-bf4e-589356d55b1f
               
                
            
            
               Valstybės narės ir suinteresuotieji subjektai iš esmės pritarė šio deleguotojo reglamento priėmimui.
            
            
               Deleguotojo reglamento projektas paskelbtas Geresnio reglamentavimo portale, siekiant gauti atsiliepimų. Pateikta daugiau nei 60 atsiliepimų, kurių daugumoje daugiausia dėmesio buvo skirta tikslioms nuostatoms.
            
            
               Dėl I priedo pakeitimų
            
            
               Buvo išreikštas susirūpinimas, kad dėl farmakologiškai aktyvioms medžiagoms taikomo reikalavimo, nustatyto pagal Komisijos reglamentą (ES) 2019/1871
                  4
               , pagal kurį negali būti viršijamas tų medžiagų kontrolės atskaitos taškas, gali padidėti analizei skirtos išlaidos. Tačiau šis reikalavimas yra būtinas siekiant užtikrinti ES tręšiamųjų produktų saugą. Tai yra priemonių, kuriomis keičiamos esamos nuostatos dėl medžiagų, kurioms yra nustatytos didžiausios leidžiamosios liekanų koncentracijos ribinės vertės, nustatytos ES taisyklėse arba jomis pagrįstos
                  5
               , rinkinio dalis. Galiojančiomis Tręšiamųjų produktų reglamento nuostatomis gamintojui nustatytas įpareigojimas pateikti naudojimo instrukcijas, kuriomis vadovaujantis tos ribinės vertės pasėliuose nebūtų viršijamos. Atsižvelgiant į didelius sunkumus, kylančius laikantis esamo įpareigojimo, galima pagrįstai teigti, kad naujų įpareigojimų vykdymo išlaidos būtų mažesnės, o įvykdyti prievolę įrodyti būtų daug lengviau. 
            
            
               Nustatyta, kad nuostata dėl veikliųjų medžiagų buvimo ES tręšiamuosiuose produktuose, kaip apibrėžta Europos Parlamento ir Tarybos reglamente (EB) Nr. 1107/2009
                  6
               , yra neaiški. Tekstas buvo perrašytas, kad būtų dar aiškiau, jog nors ES tręšiamuosiuose produktuose gali būti tokių veikliųjų medžiagų, svarbu, kad pats produktas neatliktų augalų apsaugos funkcijos, kaip apibrėžta tame reglamente. Visuomenės atsiliepimuose taip pat buvo siūloma nustatyti visų ES tręšiamuosiuose produktuose esančių veikliųjų medžiagų didžiausią koncentraciją. Tačiau taikant šį metodą gali nepavykti rasti priimtinų sprendimų dėl visų veikliųjų medžiagų, pavyzdžiui, vario, kurioms jau taikomos įvairios Tręšiamųjų produktų reglamente nustatytos didžiausios ribinės vertės, atsižvelgiant į produkto funkcinę kategoriją. Be to, pakeitimas yra tiesiog esamų Tręšimųjų produktų reglamento 1 straipsnio 1 dalies b punkte nustatytų nuostatų paaiškinimas, kuriuo nurodoma, kad šis reglamentas netaikomas augalų apsaugos produktams, kurių sudėtyje yra veikliosios medžiagos ir kurie taip pat atlieka augalų apsaugos funkciją. Taigi numatyta, kad kiekvieno konkretaus atvejo analizė, kurią atliekant nustatoma, ar produktas, kurio sudėtyje yra veikliosios medžiagos, gali būti ES tręšiamasis produktas, ar augalų apsaugos produktas, tebėra tinkamiausias ir labiausiai pritaikomas sprendimas.
            
            
               Visuomenės atsiliepimuose buvo pateiktas pasiūlymas išplėsti mikroelementų trąšų UVCB
                  7
                geležies chelatų kategoriją įtraukiant į ją kitas chelatines mikroelementų trąšas. Tai atitinka II priedo pakeitimus, kuriais reikalavimas dėl kompleksono pH stabilumo priderintas būtent taip, kad apimtų medžiagas, chelatuojančias daugiau įvairių mikroelementų. 
            
            
               Kalbant apie nikelio ribinės vertės taikymą biologiškai įsisavinamoms medžiagoms, esančioms auginimo terpėje, kurią sudaro mineralinės sudedamosios dalys, daugumoje pateiktų nuomonių buvo palankiai vertinamas šios išimties taikymas tik nikeliui, o ne visiems teršalams. Kai kurie laikėsi nuomonės, kad auginimo terpė, kurią sudaro mineralinės sudedamosios dalys, kuriai taikoma ši nukrypti leidžianti nuostata, neturėtų būti naudojama tik profesionaliai. Tačiau į šį pasiūlymą nebuvo galima atsižvelgti, nes būtent dėl profesionalaus naudojimo labai padidėja šių medžiagų perdirbimas. Be to, teksto formuluotė suderinta su atitinkama Komisijos sprendimo (ES) 2015/2099
                  8
                nuostata.
            
            
               Dėl II priedo pakeitimų
            
            
               Remiantis visuomenės pateiktais atsiliepimais dėl tam tikrų polimerų, kaip ES tręšiamųjų produktų sudedamųjų dalių, naudojimo, paaiškinta, kad vandenyje tirpūs polimerai nėra naudojami kaip sudedamosios medžiagos. Be to, kai kuriose pateiktose nuomonėse buvo primygtinai teigiama, kad tokie polimerai neturėtų būti registruojami pagal Europos Parlamento ir Tarybos reglamentą (EB) Nr. 1907/2006 (toliau – REACH reglamentas)
                  9
               . Nors šiuo metu iš tikrųjų nėra privaloma registruoti polimerų pagal REACH reglamentą, toks Tręšiamųjų produktų reglamente nustatytas reikalavimas šiuo metu laikomas tinkamu siekiant užtikrinti, kad būtų įvertinas kiekvieno tokio polimero, kaip tręšiamojo produkto, naudojimo dirvožemyje saugumas. 
            
            
               Dėl pluoštinimo įtraukimo į išsamius procesų, priskiriamų 2 sudedamųjų medžiagų kategorijai (SMK 2), sąrašus buvo iškelta daug susirūpinimą keliančių klausimų, susijusių su reikalavimais, kuriais ribojama didžiausia naudojama temperatūra ir priedai. Nustatyta, kad įvairūs medienos pluoštinimo procesai nebus įtraukti į SMK 2. Vis dėlto reikalavimai dėl didžiausios temperatūros ir tik vandens kaip priedo naudojimo yra būtini siekiant užtikrinti, kad augalai ar augalų dalys nebūtų chemiškai modifikuoti. Tai labai svarbu kalbant apie SMK 2, kuriai netaikomas REACH registracijos reikalavimas ar kiti saugos reikalavimai. Aukštesnėje temperatūroje pluoštinimo būdu išgautos medžiagos galėtų būti įtrauktos į SMK 1, jeigu tai yra chemiškai modifikuotos medžiagos. 
            
         
         
            
            
               Dėl III priedo pakeitimų
            
            
               Atsižvelgiant į pateiktus visuomenės atsiliepimus, buvo išaiškinti ženklinimo reikalavimai, susiję su didžiausia leidžiamąja liekanų koncentracija. Ši nuostata apima dvi sąlygas: pirma, jei ES tręšiamojo produkto sudedamoji medžiaga pateikiama rinkai kaip maisto produktas arba pašaras, jai būtų taikomos ES taisyklės dėl didžiausios leidžiamosios liekanų koncentracijos, ir, antra, minėta leidžiamoji koncentracija sudedamojoje medžiagoje yra viršijama. Tokiais atvejais ES tręšiamųjų produktų gamintojas etiketėje turi nurodyti minėtos medžiagos koncentraciją galutiniame produkte ir pateikti įspėjimą naudoti ją taip, kad nebūtų viršyta jos koncentracija pasėliuose.  
            
            
               Pateiktos nuomonės dėl leidžiamųjų nuokrypių buvo labai skirtingos. Viena vertus, buvo teigiama, kad leidžiamųjų nuokrypių taisyklės neturėtų būti keičiamos, nes jų galima laikytis naudojant turimus techninius pajėgumus. Kita vertus, buvo pritariama pakeitimams ir siūlomi papildomi pakeitimai, susiję su organinių ir organinių-mineralinių trąšų leidžiamaisiais nuokrypiais, visų pirma dėl organinių medžiagų kiekio jose, dėl kurio labiau kinta tam tikri parametrai. Taip pat buvo siūloma įtraukti leidžiamuosius kiekio nuokrypius, kurie kinta priklausomai nuo pakuočių dydžio. Nustatyta, kad tręšiamųjų produktų mišinių kiekio leidžiamųjų nuokrypių žymėjimas yra pernelyg sudėtingas. Tačiau palikti tie patys pakeitimai kaip ir viešosioms konsultacijoms pateiktame projekte. Jais siekiama išvengti situacijų, kai tam tikri ES tręšiamieji produktai būtų atsitiktinai pašalinti iš vidaus rinkos dėl to, kad neatitinka galiojančių leidžiamųjų nuokrypių taisyklių. Atsižvelgiant į tai, kaip plėtosis standartizavimo darbas, kuriuo padedama įgyvendinti Tręšiamųjų produktų reglamentą, ir į technikos pažangą, prireikus ateityje leidžiamųjų nuokrypių taisyklės gali būti pritaikytos.  
            
            
               Dėl IV priedo pakeitimų
            
            
               Visuomenės atsiliepimuose buvo išreikštas susirūpinimas dėl to, kad gali rastis neteisingas supratimas, kad B + C moduliai nebegali būti naudojami augalų biostimuliatoriams ir inhibitoriams. Tačiau pakeitimas yra aiškus: B + C moduliai gali būti naudojami augalų biostimuliatoriams ir inhibitoriams, jeigu juose nėra sudedamosios medžiagos, kuriai privaloma taikyti D1 modulį.  Apie deleguotojo reglamento projektą taip pat buvo pranešta pagal Sutarties dėl techninių prekybos kliūčių 2 straipsnio 9 dalies 2 punktą. Jokių pastabų nepateikta. 
            
            
               3.DELEGUOTOJO AKTO TEISINIAI ASPEKTAI
            
            
               Deleguotuoju aktu iš dalies keičiamos Reglamento (ES) 2019/1009 I, II, III ir IV priedų techninės nuostatos. Šio deleguotojo akto teisinis pagrindas yra Reglamento (ES) 2019/1009 42 straipsnio 1 dalis.
            
            
               KOMISIJOS DELEGUOTASIS REGLAMENTAS (ES) …/...
            
            
               2021 06 23
            
            
               kuriuo derinant prie techninės pažangos iš dalies keičiami Europos Parlamento ir Tarybos reglamento (ES) 2019/1009, kuriuo nustatomos ES tręšiamųjų produktų tiekimo rinkai taisyklės, I, II, III ir IV priedai
            
            
               (Tekstas svarbus EEE)
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2019 m. birželio 5 d. Europos Parlamento ir Tarybos reglamentą (ES) 2019/1009, kuriuo nustatomos ES tręšiamųjų produktų tiekimo rinkai taisyklės ir iš dalies keičiami reglamentai (EB) Nr. 1069/2009 ir (EB) Nr. 1107/2009 bei panaikinamas Reglamentas (EB) Nr. 2003/2003
                  10
               , ypač į jo 42 straipsnio 1 dalį,
            
            
               kadangi:
            
            
               (1)tręšiamasis produktas, kuris atitinka Reglamento (ES) 2019/1009 I ir II prieduose atitinkamai produktų funkcinei kategorijai (toliau – PFK) ir sudedamųjų medžiagų kategorijai (toliau – SMK) nustatytus reikalavimus, yra ženklinamas laikantis to reglamento III priedo reikalavimų ir yra sėkmingai įveikęs Reglamento (ES) 2019/1009 IV priede nustatytą atitikties vertinimo procedūrą, gali būti ženklinamas CE ženklu ir laisvai judėti vidaus rinkoje kaip tręšiamasis produktas;
            
            
               (2)Reglamentu (ES) 2019/1009 Komisijai suteikti įgaliojimai iš dalies keisti jo I, II, III ir IV priedus;
            
            
               (3)rengdamiesi perėjimui prie naujų derinimo taisyklių, valstybės narės ir suinteresuotieji subjektai informavo Komisiją apie būtinybę priderinti kai kurias technines Reglamento (ES) 2019/1009 priedų nuostatas. Kai kurie iš šių pakeitimų yra būtini siekiant pagerinti suderinamumą su kitais Sąjungos teisės aktais, nes taip būtų sudarytos geresnės sąlygos saugių ir agronomiškai veiksmingų tręšiamųjų produktų patekimui į vidaus rinką ir laisvam judėjimui. Kai kurie pakeitimai reikalingi, kad būtų užtikrinta aukšto lygio apsauga, kurios siekiama Reglamentu (ES) 2019/1009, taip užtikrinant, kad ES tręšiamieji produktai, galintys patekti į vidaus rinką pagal tą reglamentą, nekeltų pavojaus sveikatai, saugai ar aplinkai. Kitų pakeitimų reikia, kad būtų išvengta situacijų, kai svarbioms tręšiamųjų produktų kategorijoms būtų atsitiktinai netaikomos derinimo taisyklės. Šiais pakeitimais bus užtikrinta, kad agronomiškai veiksmingi ir saugūs tręšiamieji produktai, kuriais jau plačiai prekiaujama rinkoje, galėtų patekti į vidaus rinką;
            
            
               (4)Reglamentu (ES) 2019/1009 nustatytos taisyklės, taikomos ES tręšiamiesiems produktams, kurių sudėtyje yra medžiagos, kuriai nustatytos didžiausios liekanų koncentracijos maiste ir pašaruose ribinės vertės pagal Tarybos reglamentą (EEB) Nr. 315/93
                  11
               , Europos Parlamento ir Tarybos reglamentą (EB) Nr. 396/2005
                  12
               , Europos Parlamento ir Tarybos reglamentą (EB) Nr. 470/2009
                  13
                arba Europos Parlamento ir Tarybos direktyvą 2002/32/EB
                  14
               . Gamintojas privalo pateikti naudojimo instrukcijas, kad užtikrintų, kad naudojant ES tręšiamąjį produktą pagal paskirtį nebūtų viršytos didžiausios koncentracijos maiste ir pašaruose ribinės vertės. Be to, gamintojas į techninius dokumentus turi įtraukti apskaičiavimų rezultatus, kuriais būtų įrodyta, kad laikomasi šio reikalavimo. Diskutuojant, kaip įgyvendinti šį įpareigojimą, paaiškėjo, kad gamintojai negali jo laikytis, taigi taip užkertamas kelias agronomiškai veiksmingiems ir saugiems tręšiamiesiems produktams, kuriais jau plačiai prekiaujama, atitikties vertinimo metu būti įvertintiems teigiamai ir patekti į vidaus rinką pagal Reglamentą (ES) 2019/1009. Todėl šie įpareigojimai turėtų būti pakeisti labiau proporcingais ir įgyvendinamais įpareigojimais dviem aspektais;
            
         
         
            
               (5)pirma, tų didžiausių leistinų ribų ar kiekių pasėliuose viršijimo galima išvengti ant etiketės pateikiant teisingą informaciją galutiniam naudotojui. Todėl Reglamentas (ES) 2019/1009 turėtų būti iš dalies pakeistas taip, kad gamintojui būtų nustatytas įpareigojimas informuoti galutinį naudotoją, jeigu ES tręšiamojo produkto sudėtyje yra sudedamosios medžiagos, kurią pateikus rinkai kaip maisto produktą ar pašarą viršijamos didžiausios leidžiamosios ribos ar kiekiai, nustatyti reglamentuose (EB) Nr. 470/2009 ar (EB) Nr. 396/2005, remiantis Reglamentu (EEB) 315/93, arba Direktyvoje 2002/32/EB. Be to, siekiant užtikrinti aukšto lygio žmonių sveikatos, gyvūnų sveikatos ir gyvūnų gerovės bei aplinkos apsaugą, susijusią su pašarų priedais, turėtų būti įtrauktas Europos Parlamento ir Tarybos reglamentas (ES) Nr. 1831/2003
                  15
               . Taip galutinis naudotojas galės imtis visų reikiamų priemonių, kad užtikrintų pasėlio atitiktį maistui ir pašarams taikomoms taisyklėms;
            
            
               (6)antra, reikia imtis papildomų priemonių, susijusių su kai kuriomis farmakologiškai aktyviomis medžiagomis, kurioms jau taikomas Reglamentas (EB) Nr. 470/2009. Turėtų būti taikomi skirtingi metodai, atsižvelgiant į tai, ar tai yra Komisijos reglamento (ES) Nr. 37/2010
                  16
                priedo 1 lentelėje nurodyta leidžiama medžiaga, kuriai gali būti nustatyta didžiausios leidžiamosios liekanų koncentracijos ribinės vertės, ar neleidžiama medžiaga, kurios medžiagų kontrolės atskaitos taškas nustatytas Komisijos reglamente (ES) 2019/1871
                  17
               . Leidžiamos medžiagos liekanų ES tręšiamajame produkte gali būti tik tuo atveju, jei minėta medžiaga yra įtraukta į Reglamento (ES) Nr. 37/2010 priedo 1 lentelę. Tačiau neleidžiamų farmakologiškai aktyvių medžiagų, kurios, jeigu jų yra maisto produktuose, yra pavojingesnės vartotojų sveikatai, kiekis ES tręšiamajame produkte taip pat neturėtų viršyti kontrolės atskaitos taško;
            
            
               (7)ES tręšiamojo produkto sudėtyje taip pat gali būtų veikliųjų medžiagų, kaip apibrėžta Europos Parlamento ir Tarybos reglamente (EB) Nr. 1107/2009
                  18
               . Reglamentas (ES) 2019/1009 netaikomas augalų apsaugos produktams, todėl to reglamento tekste turėtų būti aiškiai nurodyta, kad ES tręšiamasis produktas, kurio sudėtyje yra veikliosios medžiagos, negali atlikti augalų apsaugos funkcijos, kaip apibrėžta Reglamente (EB) Nr. 1107/2009. Šis paaiškinimas reikalingas siekiant užtikrinti suderinamumą su Reglamentu (EB) Nr. 1107/2009, nes tai padės ekonominės veiklos vykdytojams ir nacionalinėms valdžios institucijos įgyvendinti derinimo taisykles, taip sudarant palankesnes sąlygas patekti į vidaus rinką pagal Reglamentą (ES) 2019/1009;
            
            
               (8)į Reglamentą (ES) 2019/1009 įtrauktas išsamus paprastųjų neorganinių mikroelementų trąšų tipų sąrašas, taip pat atitinkami jų aprašymai ir mažiausia mikroelementų koncentracija. 10 proc. masės mikroelementų druskų trąšose sudaro vandenyje tirpus mikroelementas. Tačiau yra karbonatų ar fosfatų druskų trąšų, kuriose yra vandenyje netirpių mikroelementų. Tai neturi įtakos jų kaip trąšų veiksmingumui ar maisto medžiagų patekimui į pasėlius. Todėl turėtų būti leidžiama tokioms mikroelementų druskų trąšoms patekti į vidaus rinką, panaikinant sąlygą dėl tirpumo vandenyje. Kalbant apie UVCB
                  19
                chelatus, nurodyti tik geležies chelatai. Tačiau kiti mikroelementai taip pat gali būti UVCB chelatai ir gali lėtai išsiskirti į augalus. Lėtaveikės trąšos yra naudingos siekiant išvengti dirvožemio taršos maisto medžiagomis, nes jos lėtai išskiria mikroelementus ir taip padidėja galimybė jiems susigerti į augalus. Todėl tikslinga įtraukti šiuos nišinius produktus į derinimo taisyklių taikymo sritį ir skatinti jų laisvą judėjimą vidaus rinkoje;
            
            
               (9)Reglamente (ES) 2019/1009 nustatytos didžiausios teršalų, įskaitant nikelį, koncentracijos ribinės vertės augimo terpėje, kuri yra ES tręšiamasis produktas (išskyrus dirvožemį in situ) ir kurios paskirtis – jame auginti augalus ar grybus. Reglamentu (ES) 2019/1009 nustatytos šios rūšies tręšiamųjų produktų derinimo taisyklės. Remiantis nacionalinėmis taisyklėmis, rinkoje jau yra įvairių rūšių labai skirtingomis savybėmis pasižyminčių auginimo terpių, kurios galėtų tapti ES tręšiamaisiais produktais. Tačiau dėl Reglamente (ES) 2019/1009 nustatytos nikelio koncentracijos visose auginimo terpėse ribinės vertės kyla sunkumų, susijusių su tam tikromis auginimo terpėmis, kuriose yra tik mineralinės kilmės sudedamosios dalys. Tai yra nišiniai produktai, kurie atitinka žiedinės ekonomikos principus ir jau atitinka Komisijos sprendimu (ES) 2015/2099
                  20
                auginimo terpėms nustatytus ES ekologinio ženklo kriterijus. Šiame sprendime mineralinės kilmės auginimo terpės atskiriamos nuo kitų auginimo terpių kategorijų, atsižvelgiant į teršalų kiekio, įskaitant nikelį, nustatymo metodus. Taigi visose auginimo terpėse, išskyrus mineralinės kilmės auginimo terpes, turi būti nustatytas bendras teršalo kiekis, o mineralinės kilmės auginimo terpėje turi būti nustatytas tik biologiškai įsisavinamas kiekis. Šis atskyrimas pagrįstas tuo, kad mineralinės kilmės auginimo terpės paprastai gaminamos aukštoje temperatūroje, sudarant stiprią teršalų cheminę jungtį su mineralinių sudedamųjų dalių struktūra ir taip apribojant tokių teršalų biologinį įsisavinamumą. Tačiau Reglamente (ES) 2019/1009 tokio atskyrimo nėra. Remiantis turima informacija, nors rinkai teikiamos mineralinės kilmės auginimo terpės neatitiktų Reglamente (ES) 2019/1009 nustatytos nikelio koncentracijos ribinės vertės, jeigu turėtų būti nustatytas tik biologiškai įsisavinamas teršalo kiekis, jos negali atitikti tos pačios ribinės vertės, jeigu turi būti nustatytas bendras kiekis, kaip reikalaujama šiuo metu. Todėl svarbu užtikrinti tų produktų ženklinimo CE ženklu reikalavimų pagal Reglamentą (ES) 2019/1009 ir ES ekologiniu ženklu suderinamumą, kad būtų išvengta nepageidautinų atvejų, kai aplinkai saugūs ir ES ekologiniu ženklu paženklinti produktai nepatektų į derinimo taisyklių taikymo sritį.  Taigi nikelio koncentracijos ribinė vertė, nustatyta Reglamento (ES) 2019/1009 I priede, turėtų būti taikoma tik biologiškai įsisavinamoms medžiagoms mineralinės kilmės auginimo terpėse;
            
            
               (10)kaip apsaugos priemonė, ši taisyklė turėtų būti taikoma tik tais atvejais, kai tie produktai naudojami tik profesionalių sodininkų reikmėms, žaliesiems stogams ar žaliosioms sienoms. Taip būtų užtikrintas geresnis panaudotų auginimo terpių tvarkymas ir didesnis panaudojimo rodiklis, nes būtų suteikta realių galimybių perdirbti panaudotas medžiagas. Be to, gamintojas turėtų bendradarbiauti su naudotoju, kad užtikrintų saugų produktų šalinimą, kai jie nebenaudojami. Taip pat produktas neturėtų turėti tiesioginio sąlyčio su dirvožemiu, kad neprisidėtų prie teršalų kaupimosi jame;
            
            
               (11)ES tręšiamuosiuose produktuose gali būti tik tų sudedamųjų medžiagų, kurios atitinka vienos iš sudedamųjų medžiagų kategorijų reikalavimus, nustatytus Reglamento (ES) 2019/1009 II priede. Tręšiamųjų produktų, visų pirma trąšų, sudėtyje dažnai yra polimerinių techninių priedų, kurie yra svarbūs, kad būtų užtikrintas jų veiksmingumas ir saugus naudojimas. Tie priedai nėra priskiriami nė vienai esamai sudedamųjų medžiagų kategorijai. Tačiau trąšoms, kurių sudėtyje yra tų priedų, taikomos Europos Parlamento ir Tarybos reglamente (EB) Nr. 2003/2003
                  21
                nustatytos derinimo taisyklės.  Tokie techniniai priedai yra, pavyzdžiui, lipnumą reguliuojančios medžiagos, neleidžiančios sušokti į gabalus, ir dulkėjimą mažinantys priedai, neleidžiantys išsiskirti dulkėms iš tręšiamojo produkto jo naudojimo metu. Lipnumą reguliuojančios medžiagos yra labai svarbios maisto medžiagų naudojimo veiksmingumui, nes be šių medžiagų trąšos pasiskirstytų netolygiai, todėl galutinis naudotojas naudotų daugiau trąšų norėdamas įsitikinti, kad trąšos pasiektų visus augalus. Dulkėjimą mažinantys priedai taip pat labai svarbūs siekiant apsaugoti naudotojų sveikatą. Todėl polimerai, nekeliantys jokio pavojaus aplinkai, turėtų būti įtraukti į sudedamąsias medžiagas, kurias leidžiama naudoti tręšiamuosiuose produktuose pagal Reglamentą (ES) 2019/1009. Taip būtų užtikrinta, kad svarbios padidinto agronominio veiksmingumo ir saugumo produktai toliau galėtų patekti į vidaus rinką;
            
            
               (12)siekiant nustatyti, kurie polimerai nekelia jokio pavojaus aplinkai, tikslinga remtis mokslinėmis nuomonėmis dėl sąmoningai į bet kurios rūšies vartojimo ar profesionalios paskirties gaminius dedamų mikroplastiko dalelių naudojimo, kurias pagal Europos Parlamento ir Tarybos reglamentą (EB) Nr. 1907/2006
                  22
                paskelbė Europos cheminių medžiagų agentūros Rizikos vertinimo komitetas
                  23
                ir Socialinės ir ekonominės analizės komitetas;
            
            
               (13)įtraukiant šias polimerų kategorijas į SMK 1 (Cheminės medžiagos ir mišiniai iš grynųjų medžiagų) ir SMK 11 (Šalutiniai produktai, kaip apibrėžta Europos Parlamento ir Tarybos direktyvoje 2008/98/EB
                  24
               ), taip pat užtikrinama, kad tie polimerai bus registruojami pagal Reglamentą (EB) Nr. 1907/2006 dokumentų rinkinyje, apimančiame saugos ataskaitą dėl jų kaip tręšiamojo produkto naudojimo. Taip būtų užtikrinta, kad būtų atliekamas išsamus bet kokios šių priedų naudojimo tręšiamuosiuose produktuose keliamos rizikos vertinimas ir todėl tręšiamieji produktai, kuriuos pagal šį pakeitimą leidžiama pateikti rinkai, nekelia pavojaus žmonių sveikatai ir aplinkai;
            
            
               (14)trąšų su mikroelementais sudėtyje gali būti kompleksonų ar kompleksodarių, kurie skirti ilgalaikiam mikroelementų įsisavinamumui augaluose padidinti;
            
            
               (15)pagal Reglamentą (ES) 2019/1009 reikalaujama, kad tręšiamieji produktai, kurių sudėtyje yra kompleksonų, Hoaglando standartiniame tirpale, kurio pH vertė yra 7 ir 8, ES išliktų stabilūs ne trumpiau kaip 3 dienas, siekiant užtikrinti, kad mikroelementai būtų lėtai išskiriami į augalus. Žemės ūkio dirvožemių sudėtis ir pH pokyčiai gali ardyti šių produktų stabilumą. Nauja technikos pažanga suteikia galimybę įvertinti galimus trukdžius ir nustatyti pH intervalą, kuriame žemės ūkio reikmėms naudojami produktai yra stabilūs. Remiantis tuo, kas išdėstyta, produktas gali būti stabilus esant ne tik 7 ir 8 pH intervalui ir vis tiek atitikti savo paskirtį užtikrinti ilgalaikį mikroelementų įsisavinamumą. Todėl Reglamentas (ES) 2019/1009 turėtų būti iš dalies pakeistas, kad tokie produktai galėtų būti stabilūs esant kitokiam pH intervalui. Taip derinimo taisyklės būtų taikomos daugiau produktų, kurie lėtai išskiria mikroelementus į augalus ir taip sumažina maisto medžiagų išplovimą dirvožemyje. Kaip papildoma priemonė, etiketėje turėtų būti nurodytas pH intervalas, kuriame ES tręšiamieji produktai yra stabilūs, kad galutiniam naudotojui būtų pateikta teisinga informacija;
            
            
               (16)pagal Reglamentą (ES) 2019/1009 reikalaujama nurodyti kiekvieno su kompleksonu chelatinto mikroelemento ir kiekvieno su kompleksodariu sujungto mikroelemento procentinę dalį, jei taikoma. Produktų su mikroelementais sudėtyje gali būti kompleksonų ar kompleksodarių mišinys arba abu šie mišiniai. Tokiais atvejais turimi analizės metodai negali padėti nustatyti tikslios kiekvieno chelatinto ar kiekvienu atskiru kompleksodariu sujungto mikroelemento procentinės dalies. Taigi Reglamentas (ES) 2019/1009 turėtų būti iš dalies pakeistas, kad gamintojas galėtų laikytis šių ženklinimo reikalavimų ir taip jiems būtų lengviau patekti į vidaus rinką;
            
            
               (17)kai kuriuos tręšiamuosiuose produktuose, pavyzdžiui, auginimo terpėse, kaip pagrindinė sudedamoji dalis naudojamos durpės. Svarbu skatinti naudoti durpių alternatyvas kovojant su klimato kaita, ypač siekiant išvengti anglies sankaupų praradimo ir šiltnamio efektą sukeliančių dujų išmetimo, taip pat išsaugoti pažeidžiamas ekosistemas. Durpes auginimo terpėse būtų galima iš dalies pakeisti augaliniu pluoštu. Tačiau norint padidinti neapdorotų augalinių pluoštų potencialą, jie turi būti paversti smulkesnių dalelių pluoštais, nes tai pagerina jų biologinį skaidumą, sąveiką su maisto medžiagomis ir drėgmės išsaugojimą. Neapdorotų augalinių pluoštų gerinimas naudojant įvairius pluoštinimui skirtus fizinius paruošiamojo apdorojimo būdus turėtų būti įtrauktas į SMK 2 (Augalai, augalų dalys arba augalų ekstraktai) išsamų apdorojimo būdų sąrašą. Kaip apsaugos priemonė, prie perdirbimo metodų turėtų būti įtraukti tam tikri apribojimai, pavyzdžiui, aukščiausia temperatūra ir draudimas naudoti priedus, išskyrus vandenį;
            
            
               (18)SMK 3 (Kompostas) ir SMK 5 (Kitas degazuotasis substratas nei šviežių kultūrinių augalų degazuotasis substratas) nustatytas išsamus žaliavų, kurias galima naudoti, sąrašas. Tas sąrašas apima Europos Parlamento ir Tarybos reglamento (EB) Nr. 1069/2009
                  25
                32 straipsnyje nurodytus antrinius produktus ir šalutinius gyvūninius produktus, kurie gali būti laikomi negyvais organizmais tais atvejais, kai galutinis gamybos grandinės taškas nustatomas pagal to reglamento 5 straipsnio 2 dalies trečią pastraipą; 
            
            
               (19)Reglamente (ES) 2019/1009 pirmą kartą nustatytos derinimo taisyklės, taikomos kompostui ir degazuotajam substratui kaip ES tręšiamųjų produktų sudedamosioms medžiagoms. Nepaisant to, šių medžiagų yra rinkoje, remiantis nacionalinėmis taisyklėmis. Šiuo metu šalutiniai gyvūniniai produktai, kurie negali būti laikomi negyvais organizmais (ypač neperdirbtas mėšlas), dažnai naudojami kaip komposto ar degazuotojo substrato žaliavos. Taip šios medžiagos perdirbamos į tręšiamuosius produktus, turinčius grynąją ekonominę ir aplinkosauginę pridėtinę vertę. Gyvūnų ekskrementų komposto, įskaitant naminių paukščių mėšlą, ir gyvūnų mėšlo komposto, taip pat degazuotojo substrato, kurio sudėtyje yra šalutinių gyvūninių produktų, pūdytų kartu su augalinės ar gyvūninės kilmės medžiagomis, naudojimas yra įtrauktas į Komisijos reglamento (EB) Nr. 889/2008
                  26
                I priede pateiktą išsamų ekologiniame žemės ūkyje leidžiamų naudoti trąšų, dirvožemio gerinimo priemonių ir maisto medžiagų sąrašą. Todėl tikslinga leisti į vidaus rinką patekti tręšiamiesiems produktams, kurių sudėtyje yra komposto ar degazuotojo substrato, kuriuose kaip žaliavos naudojami tokie šalutiniai gyvūniniai produktai. Taip būtų užtikrintas suderinamumas su žaliavomis, kurias leidžiama naudoti pagal neseniai nustatytą SMK 12 (Nusodintos fosfatų druskos ir jų dariniai), SMK 13 (Terminės oksidacijos medžiagos ir jų dariniai) ir SMK 14 (Pirolizės ir dujinimo medžiagos);
            
            
               (20)į SMK 3 ir SMK 5 žaliavas taip pat nėra įtraukti gyvi ar negyvi organizmai, gauti iš mišrių komunalinių namų ūkių atliekų organinės frakcijos. Priešingai, į SMK 12, SMK 13 ir SMK 14 žaliavas neįtraukti gyvi ar negyvi organizmai, gaunami iš medžiagų, esančių ne tik buitinėse, bet ir mišriose komunalinėse atliekose. Šių nuostatų tikslas – skatinti rūšiuojamąjį atliekų surinkimą savivaldybėse, nesuteikiant galimybių naudoti mišrias atliekas. Priežastys yra vienodos namų ūkiuose, maitinimo įstaigose ar vykdant kitą veiklą savivaldybėse susidariusių atliekų atveju. Nėra priežasčių uždrausti naudoti tik mišrias buitines atliekas kaip komposto ir degazuotojo substrato žaliavą. Todėl siekiant užtikrinti nuoseklų ir griežtą požiūrį į mišrių buitinių atliekų naudojimą ir taip sustiprinti aplinkos apsaugą, būtina suderinti SMK 3 ir SMK 5 nuostatas su neseniai nustatytų SMK 12, SMK 13 ir SMK 14 nuostatomis;
            
            
               (21)Reglamente (ES) 2019/1009 nustatytas įpareigojimas gamintojui etiketėje nurodyti visas sudedamąsias dalis, viršijančias 5 proc. šalutinio produkto svorio. Tačiau elementas, kuriam taikoma 5 proc. riba, turėtų būti pritaikytas prie atitinkamo tręšiamojo produkto fizinių charakteristikų, todėl turėtų būti leidžiama deklaruoti sudedamąsias dalis, sudarančias 5 proc. tūrio. Ypač tais atvejais, kai produktų kiekis nurodomas tūriu, pageidautina išvardyti sudedamąsias dalis, kurios sudaro 5 proc. tūrio, nes santykinis sudedamųjų dalių svoris produktuose ne visada yra žinomas. Taip šie produktai galėtų lengviau patekti į vidaus rinką. Kalbant apie skystus ES tręšiamuosius produktus, tikslinga etiketėje nurodyti sudedamąsias dalis, viršijančias 5 proc. sausosios masės, nes kitaip gali būti atvejų, kai tik vanduo būtų nurodomas kaip sudedamoji dalis. Taip būtų užtikrinta, kad produktai galėtų patekti į vidaus rinką pagal Reglamentą (ES) 2019/1009 tik tuo atveju, jei naudotojai būtų tinkamai informuojami apie produktų sudedamąsias dalis, kad galėtų saugiai juos naudoti;
            
            
               (22)organinių-mineralinių trąšų, birių ar skystųjų neorganinių makroelementų trąšų ir neorganinių mikroelementų trąšų etiketėse turi būti nurodyti deklaruojamų mikroelementų pavadinimai ir cheminiai simboliai, o iš karto po jų pavadinimų pateikiami jų priešjonių pavadinimai. Kai kuriais atvejais deklaruotinas mikroelementų kiekis gali natūraliai būti ES tręšiamųjų produktų sudedamosiose medžiagose. Tai ypač pasakytina apie trąšas, pagamintas iš iškastinių medžiagų. Dėl natūralios kilmės tų mikroelementų priešjonių pavadinimus ne visada galima nustatyti dėl analizės ar techninių apribojimų. Todėl turėtų būti leidžiama deklaruoti mikroelementus, kurių nėra specialiai pridedama į ES tręšiamąjį produktą, net jeigu atitinkamų priešjonių negalima nustatyti. Kitu atveju iš iškastinių medžiagų pagamintomis neorganinėmis mikroelementų trąšomis nebūtų galima prekiauti pagal Reglamentą (ES) 2019/1009, nes gamintojas negalėtų laikytis šio ženklinimo reikalavimo. Be to, mikroelementų kiekio organinėse-mineralinėse ir neorganinėse makroelementų trąšose deklaravimas nenurodant atitinkamų priešjonių yra naudingas tiek galutiniam naudotojui, kuris gali pritaikyti tręšimo planą taip pat atsižvelgdamas į mikroelementų kiekį, tiek aplinkai, nes taip būtų galima išvengti pertręšimo. Tai, kad etiketėje nenurodomi priešjoniai, neturi įtakos trąšų veiksmingumui ar saugumui;
            
            
               (23)biriųjų neorganinių makroelementų trąšų gamintojas privalo etiketėje nurodyti produkto fizinio vieneto formą, pažymėdamas, kad tai yra viena iš keturių reglamente išvardytų formų, t. y. milteliai, granulės, priliuotosios granulės ir peletės. Tačiau kai kuriais atvejais naudoti tik vieną iš pirmiau nurodytų formų neįmanoma, nes produkto fizinė forma yra dviejų iš keturių formų derinys. Todėl tam, kad gamintojas galėtų įvykdyti šį ženklinimo reikalavimą, fizinio vieneto aprašyme turėtų būti leidžiama nurodyti ne tik vieną formą, bet ir formų derinį. Fizinių vienetų apibrėžtys turėtų apimti visų tipų trąšas ir jomis neturėtų būti ribojamas produktų, kurie atitinka kitus Reglamente (ES) 2019/1009 nustatytus reikalavimus, pateikimas rinkai;
            
            
               (24)Reglamente (ES) 2019/1009 nustatytos kiekvienos PFK leidžiamųjų nuokrypių nuo įvairių etiketėje deklaruojamų verčių taisyklės. Reglamente (ES) 2019/1009 nustatyti neigiami leidžiamieji nuokrypiai (faktinė vertė neturėtų būti mažesnė nei deklaruojama vertė, sumažinta neigiamu nuokrypiu) ir teigiami leidžiamieji nuokrypiai (tai reiškia, kad faktinė vertė negali būti didesnė nei deklaruojama vertė, padidinta atitinkamu leidžiamuoju nuokrypiu). Tai ypač svarbu deklaruojant maisto medžiagas tais atvejais, kai, siekiant išvengti nepakankamo tręšimo ar pertręšimo, gamintojas turi užtikrinti, kad deklaruotas maisto medžiagų kiekis nėra nei mažesnis, nei didesnis už deklaruotas vertes su leidžiamaisiais nuokrypiais;
            
         
         
            
               (25)kai kurie neorganinėms trąšoms nustatyti leidžiamieji nuokrypiai yra labai nedideli, atsižvelgiant į esamus techninius pajėgumus. Tai ypač pasakytina apie deklaruojamas maisto medžiagas, kai maisto medžiagos kiekis gali būti santykinai mažas, palyginti su viso produkto kiekiu. Mažas maisto medžiagos kiekis reiškia, kad jos deklaruojamos vertės nuokrypis taip pat yra nedidelis, nes jis nurodomas kaip maisto medžiagos kiekio procentinė dalis. Taigi turėtų būti nustatyti didesni kai kurių neorganinėms trąšoms taikomų reikalavimų leidžiamieji nuokrypiai, kad būtų užtikrinta teisinga gamintojo techninių pajėgumų ir būtinybės galutiniam naudotojui pateikti teisingą informaciją pusiausvyra;
            
            
               (26)be to, taip pat turėtų būti padidintas organinės anglies kiekio dirvožemio gerinimo medžiagoje leidžiamasis nuokrypis, vertinant absoliučiais skaičiais. Dirvožemio gerinimo medžiagose gali būti didelis organinės anglies kiekis, kuris savaime nekelia problemų, nes iš tikrųjų organinė anglis gerina dirvožemio kokybę, praturtindama jo organines medžiagas. Tokiais atvejais leidžiamas tik vieno procentinio punkto nuokrypis, vertinant absoliučiais skaičiais, yra labai ribojantis. Todėl tikslinga leisti didesnį nuokrypį, vertinant absoliučiais skaičiais, kartu išlaikant esamą santykinį nuokrypį;
            
            
               (27)turėtų būti įtrauktas augalų biostimuliatoriaus kiekio ir tręšiamojo produkto mišinio leidžiamasis nuokrypis, nes šią informaciją privaloma pateikti etiketėje. Kalbant apie tręšiamąjį produktą, reikėtų atskirti dviejų ES tręšiamųjų produktų mišinį, kuriame kiekvieno jų dalį galima nustatyti ir todėl kiekvienam produktui, atsižvelgiant į jo dalį, jau nustatytų leidžiamųjų nuokrypių vidurkis gali būti apskaičiuotas ir taikomas visam mišiniui bei funkciniam mišiniui, kuriuose tos pačios medžiagos, esančios dviem skirtingoms PFK priklausančiuose dviejuose ES tręšiamuosiuose produktuose, atitiktis įvertinta teigiamai ir negalima objektyviai nustatyti kiekvieno produkto dalies tame mišinyje. Pastaruoju atveju turėtų būti taikomas griežtesnis PFK sudedamosios medžiagos kiekio nuokrypis visam mišiniui. Iš tiesų gamintojas turi įrodyti atitiktį kiekvienos PFK reikalavimams – be kita ko, nurodyti kiekvieno PFK produkto kiekį pagal atitinkamą leistiną nuokrypį. Kadangi šiuo konkrečiu atveju PFK sudaro 100 proc. mišinio, visas mišinys turi atitikti griežtesnes leistino nuokrypio ribas;
            
            
               (28)remiantis Reglamentu (ES) 2019/1009, ES tręšiamiesiems produktams taikomos keturios atitikties vertinimo procedūros, kurių sudėtingumo lygis skiriasi, atsižvelgiant į jų SMK ir PFK: A, A1, B+C ir D1 moduliai;
            
            
               (29)D1 modulis buvo pritaikytas, kad būtų atspindėti specifiniai iš atliekų gaunamų ES tręšiamųjų produktų aspektai. Atlikdamas inhibitoriaus (PFK 5) ar augalų biostimuliatoriaus (PFK 6) vertinimą, gamintojas gali taikyti B+C modulius, neatsižvelgdamas į jų sudedamąsias medžiagas. Todėl parengto Reglamento (ES) 2019/1009 IV priedo nenumatytas poveikis yra tai, kad niekas negali trukdyti taikyti B+C modulių, net tuo atveju, kai privaloma atlikti inhibitoriaus ar augalų biostimuliatoriaus, kurio sudėtyje yra sudedamųjų medžiagų, kurioms taikomas griežtesnis D1 modulis, vertinimą. Tikslinga taikyti griežtą atitikties vertinimo procedūrą, kai ES tręšiamajame produkte yra iš atliekų gautų sudedamųjų medžiagų, nepriklausomai nuo jo PFK. Todėl, siekiant užtikrinti aukšto lygio ir nuoseklią apsaugą, taikyti B+C modulius inhibitoriams ir augalų biostimuliatoriams turėtų būti leidžiama tik tuo atveju, kai jų sudėtyje nėra tokių sudedamųjų medžiagų;
            
            
               (30)laikydamasis atitikties vertinimo procedūrų gamintojas turi techniniuose dokumentuose pateikti informaciją, susijusią, be kita ko, su bendru chromo kiekiu, jeigu jis viršija 200 mg/kg. Reglamente (ES) 2019/1009 nenurodyta, ar ši riba turi būti taikoma sausajai medžiagai, ar šviežiajai medžiagai. Šis įpareigojimas negali būti vienodai įvykdytas Sąjungoje, jeigu nėra aišku, kaip turėtų būti apskaičiuojamas 200 mg/kg kiekis. Nustatant teršalų, įskaitant šešiavalentį chromą (Cr VI), ribines vertes, Reglamente (ES) 2019/1009 atsižvelgta į sausąją medžiagą. Todėl, siekiant nuoseklumo, bendras chromo kiekis turėtų būti apskaičiuojamas pagal sausąją medžiagą;
            
            
               (31)konsultacijos dėl Reglamento (ES) 2019/1009 pakeitimų vyko vadovaujantis 2016 m. balandžio 13 d. Tarpinstituciniame susitarime dėl geresnės teisėkūros
                  27
                nustatytais principais. Buvo konsultuojamasi su Komisijos ekspertų grupe tręšiamųjų produktų klausimais;
            
            
               (32)atsižvelgiant į tai, kad Reglamento (ES) 2019/1009 I, II, III ir IV prieduose nustatyti reikalavimai turi būti taikomi nuo 2022 m. liepos 16 d., būtina atidėti šio reglamento taikymą iki tos pačios datos,
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Reglamentas (ES) 2019/1009 iš dalies keičiamas taip:
            
            
               (1)I priedas iš dalies keičiamas pagal šio reglamento I priedą;
            
            
               (2)II priedas iš dalies keičiamas pagal šio reglamento II priedą;
            
            
               (3)III priedas iš dalies keičiamas pagal šio reglamento III priedą;
            
            
               (4)IV priedas iš dalies keičiamas pagal šio reglamento IV priedą.
            
            
               2 straipsnis 
            
            
               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
            
               Jis taikomas nuo 2022 m. liepos 16 d.
            
            
               Šis reglamentas pagal Sutartis privalomas visas ir tiesiogiai taikomas valstybėse narėse.
            
            
               Priimta Briuselyje 2021 06 23
            
         
         
            
               
                     Komisijos vardu
               
               
                     Pirmininkė
                     Ursula VON DER LEYEN
               
               
            
         
         
            
                  
                     (1)
                  
                        2019 m. birželio 5 d. Europos Parlamento ir Tarybos reglamentas (ES) 2019/1009, kuriuo nustatomos ES tręšiamųjų produktų tiekimo rinkai taisyklės ir iš dalies keičiami reglamentai (EB) Nr. 1069/2009 ir (EB) Nr. 1107/2009 bei panaikinamas Reglamentas (EB) Nr. 2003/2003, OL L 170, 2019 6 25, p. 1.
               
               
                  
                     (2)
                  
                        2003 m. spalio 13 d. Europos Parlamento ir Tarybos reglamentas (EB) Nr. 2003/2003 dėl trąšų, OL L 304, 2003 11 21, p. 1–194.
               
               
                  
                     (3)
                  
                        OL L 123, 2016 5 12, p. 1.
               
               
                  
                     (4)
                  
                        2019 m. lapkričio 7 d. Komisijos reglamentas (ES) 2019/1871 dėl gyvūniniuose maisto produktuose aptinkamų neleidžiamų farmakologiškai aktyvių medžiagų kontrolės atskaitos taškų, kuriuo panaikinamas Sprendimas 2005/34/EB (OL L 289, 2019 11 8, p. 41).
               
               
                  
                     (5)
                  
                        Visų pirma: 1993 m. vasario 8 d. Tarybos reglamentu (EEB) Nr. 315/93, nustatančiu Bendrijos procedūras dėl maisto teršalų (OL L 37, 1993 2 13, p. 1); 2005 m. vasario 23 d. Europos Parlamento ir Tarybos reglamentu (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiančiu Tarybos direktyvą 91/414/EEB (OL L 70, 2005 3 16, p. 1); 2009 m. gegužės 6 d. Europos Parlamento ir Tarybos reglamentu (EB) Nr. 470/2009, nustatančiu Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinančiu Tarybos reglamentą (EEB) Nr. 2377/90 ir iš dalies keičiančiu Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (OL L 152, 2009 6 16, p. 11) ir 2002 m. gegužės 7 d. Europos Parlamento ir Tarybos direktyva 2002/32/EB dėl nepageidaujamų medžiagų gyvūnų pašaruose (OL L 140, 2002 5 30, p. 10).
               
               
                  
                     (6)
                  
                        2009 m. spalio 21 d. Europos Parlamento ir Tarybos reglamentas (EB) Nr. 1107/2009 dėl augalų apsaugos produktų pateikimo į rinką ir panaikinantis Tarybos direktyvas 79/117/EEB ir 91/414/EEB (OL L 309, 2009 11 24, p. 1).
               
               
                  
                     (7)
                  
                        UVCB: nežinomos ar kintamos sudėties medžiagos, sudedamieji reakcijų produktai ar biologinės medžiagos.
               
               
                  
                     (8)
                  
                        2015 m. lapkričio 18 d. Komisijos sprendimas (ES) 2015/2099, kuriuo nustatomi ekologiniai kriterijai, taikomi suteikiant ES ekologinį ženklą auginimo terpėms, dirvožemio gerinimo medžiagoms ir mulčiui (OL L 303, 2015 11 20, p. 75).
               
               
                  
                     (9)
                  
                        2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą, iš dalies keičiantis Direktyvą 1999/45/EB bei panaikinantis Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (OL L 396, 2006 12 30, p. 1).
               
               
                  
                     (10)
                  
                        OL L 170, 2019 6 25, p. 1. 
               
               
                  
                     (11)
                  
                        1993 m. vasario 8 d. Tarybos reglamentas (EEB) Nr. 315/93, nustatantis Bendrijos procedūras dėl maisto teršalų (OL L 37, 1993 2 13, p. 1);
               
               
                  
                     (12)
                  
                        2005 m. vasario 23 d. Europos Parlamento ir Tarybos reglamentas (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantis Tarybos direktyvą 91/414/EEB (OL L 70, 2005 3 16, p. 1).
               
               
                  
                     (13)
                  
                        2009 m. gegužės 6 d. Europos Parlamento ir Tarybos reglamentas (EB) Nr. 470/2009, nustatantis Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantis Tarybos reglamentą (EEB) Nr. 2377/90 ir iš dalies keičiantis Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (OL L 152, 2009 6 16, p. 11).
               
               
                  
                     (14)
                  
                        2002 m. gegužės 7 d. Europos Parlamento ir Tarybos direktyva 2002/32/EB dėl nepageidaujamų medžiagų gyvūnų pašaruose (OL L 140, 2002 5 30, p. 10).
               
               
                  
                     (15)
                  
                        2003 m. rugsėjo 22 d. Europos Parlamento ir Tarybos reglamentas (EB) Nr. 1831/2003 dėl priedų, skirtų naudoti gyvūnų mityboje (OL L 268, 2003 10 18, p. 29). 
               
               
                  
                     (16)
                  
                        2009 m. gruodžio 22 d. Komisijos reglamentas (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose (OL L 15, 2010 1 20, p. 1).
               
               
                  
                     (17)
                  
                        2019 m. lapkričio 7 d. Komisijos reglamentas (ES) 2019/1871 dėl gyvūniniuose maisto produktuose aptinkamų neleidžiamų farmakologiškai aktyvių medžiagų kontrolės atskaitos taškų, kuriuo panaikinamas Sprendimas 2005/34/EB (OL L 289, 2019 11 8, p. 41).
               
               
                  
                     (18)
                  
                        2009 m. spalio 21 d. Europos Parlamento ir Tarybos reglamentas (EB) Nr. 1107/2009 dėl augalų apsaugos produktų pateikimo į rinką ir panaikinantis Tarybos direktyvas 79/117/EEB ir 91/414/EEB (OL L 309, 2009 11 24, p. 1).
               
               
                  
                     (19)
                  
                        UVCB: nežinomos ar kintamos sudėties medžiagos, sudedamieji reakcijų produktai ar biologinės medžiagos.
               
               
                  
                     (20)
                  
                        2015 m. lapkričio 18 d. Komisijos sprendimas (ES) 2015/2099, kuriuo nustatomi ekologiniai kriterijai, taikomi suteikiant ES ekologinį ženklą auginimo terpėms, dirvožemio gerinimo medžiagoms ir mulčiui (OL L 303, 2015 11 20, p. 75).
               
               
                  
                     (21)
                  
                        2003 m. spalio 13 d. Europos Parlamento ir Tarybos reglamentas (EB) Nr. 2003/2003 dėl trąšų (OL L 304, 2003 11 21, p. 1).
               
               
                  
                     (22)
                  
                        2006 m. gruodžio 18 d. Europos Parlamento ir Tarybos reglamentas (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantis Europos cheminių medžiagų agentūrą, iš dalies keičiantis Direktyvą 1999/45/EB bei panaikinantis Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (OL L 396, 2006 12 30, p. 1).
               
               
                  
                     (23)
                  
                        RAC ECHA, 2020 m. Nuomonė dėl XV priede pateikto dokumentų rinkinio, kuriame siūlomi sąmoningai pridedamų mikroplastikų kiekio apribojimai (ECHA/RAC/RES-O -0000006790-71-01/F).
               
               
                  
                     (24)
                  
                        2008 m. lapkričio 19 d. Europos Parlamento ir Tarybos direktyva 2008/98/EB dėl atliekų ir panaikinanti kai kurias direktyvas (OL L 312, 2008 11 22, p. 3).
               
               
                  
                     (25)
                  
                        2009 m. spalio 21 d. Europos Parlamento ir Tarybos reglamentas (EB) Nr. 1069/2009, kuriuo nustatomos žmonėms vartoti neskirtų šalutinių gyvūninių produktų ir jų gaminių sveikumo taisyklės ir panaikinamas Reglamentas (EB) Nr. 1774/2002 (Šalutinių gyvūninių produktų reglamentas) (OL L 300, 2009 11 14, p. 1).
               
               
                  
                     (26)
                  
                        2008 m. rugsėjo 5 d. Komisijos reglamentas (EB) Nr. 889/2008, kuriuo nustatomos išsamios Tarybos reglamento (EB) Nr. 834/2007 dėl ekologinės gamybos ir ekologiškų produktų ženklinimo įgyvendinimo taisyklės dėl ekologinės gamybos, ženklinimo ir kontrolės (OL L 250, 2008 9 18, p. 1).
               
               
                  
                     (27)
                  
                        Europos Parlamento, Europos Sąjungos Tarybos ir Europos Komisijos tarpinstitucinis susitarimas dėl geresnės teisėkūros (OL L 123, 2016 5 12, p. 1).
               
            
      
    ---documentbreak--- 
      
         
         
            
            
               I PRIEDAS
            
            
            
               Reglamento (ES) 2019/1009 I priedo II dalis iš dalies keičiama taip:
            
            
               (1)5 dalis pakeičiama taip:
            
            
               „5. 
                     Farmakologiškai aktyvių medžiagų liekanų, kaip apibrėžta Europos Parlamento ir Tarybos reglamente (EB) Nr. 470/2009*, gali būti ES tręšiamajame produkte tik tuo atveju, jei ta medžiaga: 
            
            
               –yra įtraukta į Komisijos reglamento (ES) Nr. 37/2010** priedo 1 lentelę, arba 
            
            
               –jos kontrolės atskaitos taškas nustatytas pagal Komisijos reglamentą (ES) 2019/1871***, o ES tręšiamajame produkte esančios medžiagos ar jos liekanų kiekis yra mažesnis už kontrolės atskaitos tašką.“;
            
            
               (2)įterpiama 5a dalis:
            
            
               „5a. 
                     ES tręšiamojo produkto sudėtyje gali būti veikliosios medžiagos, kaip apibrėžta Reglamento (EB) Nr. 1107/2009 2 straipsnio 2 dalyje, tik tuo atveju, jei ES tręšiamasis produktas neatlieka augalų apsaugos funkcijos, kaip apibrėžta to reglamento 2 straipsnio 1 dalyje.“;
            
            
               (3)PFK 1(C)(II)(a) 2 punkto lentelėje: 
            
            
               (a)su mikroelementų druskų trąšų tipu susijusi eilutė pakeičiama taip:
            
            
                     
                        „Mikroelementų druskų trąšos 
                     
                  
                  
                     
                        Chemiškai gautos paprastosios biriosios neorganinės mikroelementų trąšos, kurių pagrindinė sudedamoji dalis yra mineralinė jonizuota druska 
                     
                  
                  
                     
                        Mikroelementas turi sudaryti 10 % mikroelementų druskų trąšų masės“ 
                     
                  
               
               (b)su UVCB geležies chelatų tipu susijusi eilutė pakeičiama taip:
            
            
                     
                        „UVCB 
                        
                            (5)
                        
                         mikroelementų chelatai
                     
                  
                  
                     
                        Vandenyje tirpios paprastosios neorganinės mikroelementų trąšos, kuriose deklaruojamas mikroelementas cheminiu būdu sujungtas su kompleksonu (-ais), atitinkančiu (-iais) II priedo II dalies SMK 1 kategorijos reikalavimus
                     
                  
                  
                     
                              
                                 —
                              
                           
                           
                              
                                 Vandenyje tirpi geležis turi sudaryti 5 % UVCB mikroelementų chelatų masės ir
                              
                              
                                 ne mažiau kaip 80 % vandenyje tirpaus mikroelemento turi būti chelatinta (chelatinta dalis) ir ne mažiau kaip 50 % vandenyje tirpaus mikroelemento turi būti chelatinta su specialiais kompleksonais, atitinkančiais II priedo II dalies SMK 1 kategorijos reikalavimus
                              
                           
                        
                  
               
               (5) UVCB: nežinomos ar kintamos sudėties medžiagos, sudedamieji reakcijų produktai ar biologinės medžiagos.“;
            
            
               (4)PFK 3(B) papildoma šiuo 4 punktu: 
            
            
               „4. 
                     Patogenai neorganinėje dirvožemio gerinimo medžiagoje, kurios sudėtyje yra daugiau kaip 1 % masės organinės anglies (Corg), neturi viršyti šioje lentelėje nustatytų ribų: 
            
            
         
         
            
                     
                        Tirtini mikroorganizmai
                     
                  
                  
                     
                        Ėminių ėmimo planai
                     
                  
                  
                     
                        Ribinė vertė
                     
                  
               
                     
                  
                  
                     
                        n
                     
                  
                  
                     
                        c
                     
                  
                  
                     
                        m
                     
                  
                  
                     
                        M
                     
                  
               
                     
                        Salmonelės (Salmonella spp.)
                     
                  
                  
                     
                        5
                     
                  
                  
                     
                        0
                     
                  
                  
                     
                        0
                     
                  
                  
                     
                        25 g arba 25 ml: nėra
                     
                  
               
                     
                        Escherichia coli arba Enterococcaceae 
                     
                  
                  
                     
                        5
                     
                  
                  
                     
                        5
                     
                  
                  
                     
                        0
                     
                  
                  
                     
                        1 g arba 1 ml: 1 000
                     
                  
               
               čia:
            
            
                     
                        n
                     
                  
                  
                     
                        =
                     
                  
                  
                     
                         tirtinų mėginių skaičius,
                     
                  
               
                     
                        c
                     
                  
                  
                     
                        =
                     
                  
                  
                     
                         ėminių, kuriuose KSV išreikštas bakterijų skaičius yra nuo m iki M, skaičius;
                     
                  
               
                     
                        m 
                     
                  
                  
                     
                        = 
                     
                  
                  
                     
                         KSV išreikšto bakterijų skaičiaus, kuris laikomas patenkinamu, ribinė vertė;
                     
                  
               
                     
                        M
                     
                  
                  
                     
                        = 
                     
                  
                  
                     
                         didžiausia KSV išreikšto bakterijų skaičiaus vertė.“;
                     
                  
               
               (5)PFK 4 įterpiamas 2a punktas:
            
            
               „2a. 
                     Nukrypstant nuo 2 punkto d papunkčio, nikelio (Ni) ribinė vertė auginimo terpėje, kurią sudaro vien mineralinės sudedamosios dalys ir kuri teikiama naudoti profesionalių sodininkų reikmėms, žaliesiems stogams ar žaliosioms sienoms, turi būti taikoma biologiškai įsisavinamam teršalo kiekiui.“. 
            
            
            
               * 2009 m. gegužės 6 d. Europos Parlamento ir Tarybos reglamentas (EB) Nr. 470/2009, nustatantis Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantis Tarybos reglamentą (EEB) Nr. 2377/90 ir iš dalies keičiantis Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (OL L 152, 2009 6 16, p. 11).
            
            
               ** 2009 m. gruodžio 22 d. Komisijos reglamentas (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose (OL L 15, 2010 1 20, p. 1).
            
            
               *** 2019 m. lapkričio 7 d. Komisijos reglamentas (ES) 2019/1871 dėl gyvūniniuose maisto produktuose aptinkamų neleidžiamų farmakologiškai aktyvių medžiagų kontrolės atskaitos taškų, kuriuo panaikinamas Sprendimas 2005/34/EB (OL L 289, 2019 11 8, p. 41).
            
            
            
            
               II PRIEDAS
            
            
            
               Reglamento (ES) 2019/1009 II priedo II dalis iš dalies keičiama taip:
            
            
               (1)SMK 1 iš dalies keičiama taip:
            
            
               (a)1 punkto f papunktis pakeičiamas taip:
            
            
                „f) 
                     polimerus, išskyrus: 
            
            
               –polimerus, kurie yra gamtoje įvykusio polimerizacijos proceso rezultatas, nepriklausomai nuo ekstrahavimo proceso, per kurį jie buvo ekstrahuoti, ir kurie nebuvo chemiškai modifikuoti, kaip apibrėžta Reglamento (EB) Nr. 1907/2006 3 straipsnio 40 dalyje,
            
            
               –biologiškai skaidžius polimerus ar
            
            
               –polimerus, kurių tirpumas vandenyje yra didesnis nei 2 g/L esant šioms sąlygoms:
            
         
         
            
               –20 ⁰C temperatūra 
            
            
               –pH 7 
            
            
               –įkrova: 10 g/1000 ml 
            
            
               –bandymo laikas: 24 val.“; 
            
            
               (b)3 punkto a papunkčio paskutinis sakinys pakeičiamas taip:
            
            
               „ES tręšiamasis produktas bent 3 dienas turi išlikti stabilus tirpale, kurio pH vertė atitinka deklaruojamą intervalą, kuriame užtikrinamas priimtinas stabilumas.“; 
            
            
               (2)SMK 2 pirma pastraipa pakeičiama taip:
            
            
               „ES tręšiamojo produkto sudėtyje gali būti augalų, augalų dalių ar augalų ekstraktų, kurie nebuvo apdoroti jokiu kitu būdu, išskyrus pjaustymą, smulkinimą, malimą, sijojimą, filtravimą, centrifugavimą, spaudimą, džiovinimą, apdorojimą šalčiu, sublimacinį džiovinimą arba ekstrahavimą vandeniu, virškritinės būsenos CO2 ekstrahavimą arba pluoštinimą ne aukštesnėje nei 100 °C temperatūroje, nenaudojant jokių priedų, išskyrus vandenį.“;
            
            
               (3)SMK 3 iš dalies keičiama taip:
            
            
               (a)1 punkto b papunktis išbraukiamas; 
            
            
               (b)1 punkto c papunktis pakeičiamas taip:
            
            
               „c) gyvus arba negyvus organizmus ar jų dalis, neapdorotus arba apdorotus tik rankiniu, mechaniniu arba gravitaciniu būdu, tirpinant vandenyje, flotacijos būdu, ekstrahuojant vandeniu, distiliuojant vandens garais arba kaitinant vien tik tam, kad būtų pašalintas vanduo, arba kurie ekstrahuojami iš oro bet kokiu būdu, išskyrus:
            
            
               i) medžiagas, gautas iš mišrių komunalinių atliekų,“;
            
            
               ii) nuotekų dumblą, pramoninį dumblą arba dugno gilinimo (valymo) dumblą ir
            
            
               iii) šalutinius gyvūninius produktus arba jų gaminius, kaip apibrėžta Reglamente (EB) Nr. 1069/2009.“;
            
            
               (c)1 punkto e papunkčio įvadinis sakinys pakeičiamas taip:
            
            
               „e) bet kurias a ar c punktuose arba 1a punkte išvardytas medžiagas, kurios:“;
            
            
               (d)įterpiamas 1a punktas:
            
            
               „1a. Neatsižvelgiant į 1 punktą, ES tręšiamojo produkto sudėtyje gali būti komposto, gaunamo aerobiniu būdu kompostuojant 2 kategorijai ar 3 kategorijai priskiriamas medžiagas arba jų šalutinius produktus, laikantis Reglamento (EB) Nr. 1069/2009 32 straipsnio 1 ir 2 dalyse nustatytų sąlygų ir 32 straipsnio 3 dalyje nustatytų priemonių, atskirai arba maišant su 1 punkte nurodytomis žaliavomis, jeigu:
            
            
               (a)galutinis gamybos grandinės taškas buvo nustatytas pagal Reglamento (EB) Nr. 1069/2009 5 straipsnio 2 dalies trečią pastraipą ir
            
         
         
            
               (b)laikomasi 2 ir 3 punktuose nustatytų sąlygų.“;
            
            
               (e)2 punkto a papunktis pakeičiamas taip:
            
            
               „a) kurioje 1 ir 1 a punktuose nurodytoms žaliavoms apdoroti skirtos gamybos linijos yra aiškiai atskirtos nuo gamybos linijų, skirtų kitoms nei 1 ir 1a punktuose nurodytoms žaliavoms apdoroti, ir“;
            
            
            
               (4)SMK 5 iš dalies keičiama taip: 
            
            
               (a)1 punkto b papunktis išbraukiamas;
            
            
               (b)1 punkto c papunktis pakeičiamas taip:
            
            
               „c) gyvus arba negyvus organizmus ar jų dalis, neapdorotus arba apdorotus tik rankiniu, mechaniniu arba gravitaciniu būdu, tirpinant vandenyje, flotacijos būdu, ekstrahuojant vandeniu, distiliuojant vandens garais arba kaitinant vien tik tam, kad būtų pašalintas vanduo, arba kurie ekstrahuojami iš oro bet kokiu būdu, išskyrus:
            
            
                i) medžiagas, gautas iš mišrių komunalinių atliekų,“;
            
            
               ii) nuotekų dumblą, pramoninį dumblą arba dugno gilinimo (valymo) dumblą,
            
            
               iii) šalutinius gyvūninius produktus arba jų gaminius, kaip apibrėžta Reglamente (EB) Nr. 1069/2009.“;
            
            
               (c)1 punkto e papunktis įvadinis sakinys pakeičiamas taip:
            
            
               „e) bet kurias a ar c punktuose arba 1a punkte išvardytas medžiagas, kurios:“;
            
            
               (d)įterpiamas 1a punktas:
            
            
               „1a. Neatsižvelgiant į 1 punktą, ES tręšiamojo produkto sudėtyje gali būti degazuotojo substrato, gaunamo anaerobiniu būdu skaidant 2 kategorijai ar 3 kategorijai priskiriamas medžiagas arba jų šalutinius produktus, laikantis Reglamento (EB) Nr. 1069/2009 32 straipsnio 1 ir 2 dalyse nustatytų sąlygų ir 32 straipsnio 3 dalyje nustatytų priemonių, atskirai arba maišant su 1 punkte nurodytomis žaliavomis, jeigu:
            
            
               (a)galutinis gamybos grandinės taškas buvo nustatytas pagal Reglamento (EB) Nr. 1069/2009 5 straipsnio 2 dalies trečią pastraipą ir
            
            
               (b)laikomasi 2 ir 3 punktuose nustatytų sąlygų.“;
            
            
               (e)2 punkto a papunktis pakeičiamas taip:
            
            
               „a) kurioje 1 ir 1 a punktuose nurodytoms žaliavoms apdoroti skirtos gamybos linijos yra aiškiai atskirtos nuo gamybos linijų, skirtų kitoms nei nurodytosioms 1 ir 1a punktuose žaliavoms apdoroti, ir“;
            
            
               (5)SMK 11 1 punkto b papunktis pakeičiamas taip:
            
         
         
            
                „b) polimerus, išskyrus: 
            
            
               –polimerus, kurie yra gamtoje įvykusio polimerizacijos proceso rezultatas, nepriklausomai nuo ekstrahavimo proceso, per kurį jie buvo ekstrahuoti, ir kurie nebuvo chemiškai modifikuoti, kaip apibrėžta Reglamento (EB) Nr. 1907/2006 3 straipsnio 40 dalyje,
            
            
               –biologiškai skaidžius polimerus ar 
            
            
               –polimerus, kurių tirpumas vandenyje yra didesnis nei 2 g/L esant šioms sąlygoms:
            
            
               –20 ⁰C temperatūra 
            
            
               –pH 7 
            
            
               –įkrova: 10 g/1000 ml 
            
            
               –bandymo laikas: 24 val.“. 
            
            
               III PRIEDAS
            
            
            
               Reglamento (ES) 2019/1009 III priedas iš dalies keičiamas taip:
            
            
               (1)I dalis iš dalies keičiama taip:
            
            
               (a)1 punkto h papunktis pakeičiamas taip:
            
            
               „h) 
                     visų sudedamųjų dalių, kurios sudaro daugiau nei 5 % produkto svorio ar tūrio, arba skystų produktų atveju – sausosios masės, sąrašas, išvardijant jas mažėjančia tvarka ir nurodant atitinkamas SMK, kaip nurodyta šio reglamento II priedo I dalyje. Jeigu sudedamoji dalis yra cheminė medžiaga arba mišinys, ji turi būti identifikuota, kaip nurodyta Reglamento (EB) Nr. 1272/2008 18 straipsnyje. Natūraliai susidarančios medžiagos gali būti identifikuojamos pagal jų mineralų pavadinimus.“;
            
            
               (b)3 punktas pakeičiamas taip: 
            
            
               „3. 
                     Jei ES tręšiamojo produkto sudėtyje yra sudedamosios medžiagos, kuriai, pateikus ją į rinką kaip maistą ar pašarus, būtų taikomos didžiausios leidžiamosios liekanų koncentracijos ribinės vertės, nustatytos pagal Europos Parlamento ir Tarybos reglamentą (EB) Nr. 470/2009 arba Reglamentą (ES) Nr. 1831/2003*, didžiausia leidžiamoji liekanų koncentracija, nustatyta pagal Europos Parlamento ir Tarybos Reglamentą (EB) Nr. 396/2005** arba didžiausios ribinės vertės, nustatytos pagal Tarybos reglamentą (EEB) 315/93*** ar Europos Parlamento ir Tarybos direktyvą 2002/32/EB****, ir toje sudedamojoje medžiagoje yra medžiagos, viršijančios (vienos iš) atitinkamą (-as) ribinę (-es) vertę (-es), turi būti nurodyta didžiausia tos medžiagos koncentracija ES tręšiamajame produkte kartu su įspėjimu, kad ES tręšiamasis produktas neturi būti naudojamas taip, kad kiltų pavojus viršyti tą ribinę vertę maiste ar pašaruose.“; 
            
            
               (c)7 punktas pakeičiama taip:
            
            
                „7. Jeigu ES tręšiamasis produktas yra auginimo terpė, kaip nurodyta I priedo II dalies PFK 4 2a punkte, arba jo sudėtyje yra polimeras, kuris produkte atlieka medžiagos rišiklio funkciją, kaip nurodyta II priedo II dalyje išdėstytos SMK 9 kategorijos 1 punkto c papunktyje, naudotojui pateikiamos instrukcijos nenaudoti to produkto sąlytyje su dirvožemiu ir bendradarbiaujant su gamintoju užtikrinti, kad baigus naudoti tokį produktą jis būtų patikimai pašalintas.“;
            
            
               (2)II dalis iš dalies keičiama taip:
            
            
               (a)PFK 1(B) 5 punkte: 
            
         
         
            
               i) a papunktis pakeičiamas taip: 
            
            
               „a) deklaruojamų mikroelementų pavadinimai ir cheminiai simboliai išdėstomi tokia eilės tvarka: boras (B), kobaltas (Co), varis (Cu), geležis (Fe), manganas (Mn), molibdenas (Mo) ir cinkas (Zn), o iš karto po jų pavadinimų pateikiami jų priešjonių pavadinimai, kai deklaruojamų mikroelementų įdėta specialiai;“;
            
            
               ii) c papunktis pakeičiamas taip: 
            
            
                „c) jeigu deklaruojami mikroelementai yra chelatinti su kompleksonu (-ais) arba sudaro kompleksinį junginį su kompleksodariu (-iais): 
            
            
               –po mikroelemento pavadinimo ir cheminio pavadinimo, jei taikoma, pateikiama tokia nuoroda:
            
            
               „chelatinta su [kompleksono (-ų) pavadinimas arba santrumpa]“ / „kompleksinis junginys su [kompleksodario (-ių) pavadinimas arba santrumpa] / „chelatinta su [kompleksono (-ų) pavadinimas arba santrumpa]“ ir kompleksinis junginys su [kompleksodario (-ių) pavadinimas arba santrumpa]“;
            
            
               –mikroelemento chelato (-ų) / kompleksinį junginį sudarančio (-ių) mikroelemento (-ų) kiekis, išreikštas kaip % masės;“;
            
            
               iii) įterpiamas ca papunktis: 
            
            
               „ca) jeigu deklaruojami mikroelementai yra chelatinti su kompleksonu (-ais), nurodomas pH intervalas, kuriame būtų užtikrintas priimtinas stabilumas;“; 
            
            
               iv) d papunktis išbraukiamas;
            
            
               (b)PFK 1(C)(I)(a):
            
            
               i) 3 punktas pakeičiamas taip:
            
            
               „3. Turi būti nurodyta produkto fizinių vienetų forma, pažymint, kad tai yra viena iš toliau nurodytų formų arba dviejų ar daugiau formų derinys: 
            
            
               a) granulės;
            
            
               b) peletės;
            
            
               c) milteliai, jei ne mažiau kaip 90 % produkto masės gali išbyrėti per sietą, kurio akučių dydis 1 mm, arba
            
            
               d) priliuotos granulės.“;
            
            
               ii) 8 punkte:
            
            
               –a papunktis pakeičiamas taip:
            
            
               „a) deklaruojamų mikroelementų pavadinimai ir cheminiai simboliai išdėstomi tokia eilės tvarka: boras (B), kobaltas (Co), varis (Cu), geležis (Fe), manganas (Mn), molibdenas (Mo) ir cinkas (Zn), o iš karto po jų pavadinimų pateikiami jų priešjonių pavadinimai, kai deklaruojamų mikroelementų įdėta specialiai;“;
            
         
         
            
               –c papunktis pakeičiamas taip:
            
            
               „c) jeigu deklaruojami mikroelementai yra chelatinti su kompleksonu (-ais) arba sudaro kompleksinį junginį su kompleksodariu (-iais): 
            
            
               –po mikroelemento pavadinimo ir cheminio pavadinimo, jei taikoma, pateikiama tokia nuoroda:
            
            
               „chelatinta su [kompleksono (-ų) pavadinimas arba santrumpa]“ / „kompleksinis junginys su [kompleksodario (-ių) pavadinimas arba santrumpa] / „chelatinta su [kompleksono (-ų) pavadinimas arba santrumpa]“ ir kompleksinis junginys su [kompleksodario (-ių) pavadinimas arba santrumpa]“;
            
            
               –mikroelemento chelato (-ų) / kompleksinį junginį sudarančio (-ių) mikroelemento (-ų) kiekis, išreikštas kaip % masės;“;
            
            
               –įterpiamas ca papunktis:
            
            
                „ca) jeigu deklaruojami mikroelementai yra chelatinti su kompleksonu (-ais), nurodomas pH intervalas, kuriame būtų užtikrintas priimtinas stabilumas;“; 
            
            
               –d papunktis išbraukiamas;
            
            
               (c)PFK 1(C)(I)(b) 6 punkte: 
            
            
               i) a papunktis pakeičiamas taip:
            
            
               „a) deklaruojamų mikroelementų pavadinimai ir cheminiai simboliai išdėstomi tokia eilės tvarka: boras (B), kobaltas (Co), varis (Cu), geležis (Fe), manganas (Mn), molibdenas (Mo) ir cinkas (Zn), o iš karto po jų pavadinimų pateikiami jų priešjonių pavadinimai, kai deklaruojamų mikroelementų įdėta specialiai;“;
            
            
               ii) c papunktis pakeičiamas taip:
            
            
               „c) jeigu deklaruojami mikroelementai yra chelatinti su kompleksonu (-ais) arba sudaro kompleksinį junginį su kompleksodariu (-iais): 
            
            
               –po mikroelemento pavadinimo ir cheminio pavadinimo, jei taikoma, pateikiama tokia nuoroda:
            
            
               „chelatinta su [kompleksono (-ų) pavadinimas arba santrumpa]“ / „kompleksinis junginys su [kompleksodario (-ių) pavadinimas arba santrumpa] / „chelatinta su [kompleksono (-ų) pavadinimas arba santrumpa]“ ir kompleksinis junginys su [kompleksodario (-ių) pavadinimas arba santrumpa]“;
            
            
               –mikroelemento chelato (-ų) / kompleksinį junginį sudarančio (-ių) mikroelemento (-ų) kiekis, išreikštas kaip % masės;“;
            
            
               iii) įterpiamas ca papunktis:
            
            
               „ca) jeigu deklaruojami mikroelementai yra chelatinti su kompleksonu (-ais), nurodomas pH intervalas, kuriame būtų užtikrintas priimtinas stabilumas;“; 
            
            
               iv) d papunktis išbraukiamas;
            
            
               (d)PFK 1(C)(II). 
            
         
         
            
               i) 1 punktas pakeičiamas taip:
            
            
               „1. Deklaruojamų mikroelementų, esančių skystosiose neorganinėse makroelementų trąšose, pavadinimai ir cheminiai simboliai nurodomi tokia eilės tvarka: boras (B), kobaltas (Co), varis (Cu), geležis (Fe), manganas (Mn), molibdenas (Mo) ir cinkas (Zn), o iš karto po jų pavadinimų pateikiami jų priešjonių pavadinimai, kai deklaruojamų mikroelementų įdėta specialiai.“;
            
            
               ii) 2 punktas pakeičiamas taip:
            
            
                „2. Jeigu deklaruojami mikroelementai yra chelatinti su kompleksonais, o kiekvienas kompleksonas (-ai) gali būti identifikuojamas (-i) ir kiekybiškai nustatomas (-i) ir sudaro chelatinius junginius su ne mažiau kaip 1 % vandenyje tirpaus mikroelemento, arba deklaruojami mikroelementai sudaro kompleksinį junginį su kompleksodariu (-iais), po mikroelemento pavadinimo ir cheminio pavadinimo, jei taikoma, pateikiamos tokios nuorodos:
            
            
               –„chelatinta su [kompleksono (-ų) pavadinimas arba santrumpa]“ / „kompleksinis junginys su [kompleksodario (-ių) pavadinimas arba santrumpa] / „chelatinta su [kompleksono (-ų) pavadinimas arba santrumpa]“ ir kompleksinis junginys su [kompleksodario (-ių) pavadinimas arba santrumpa]“, 
            
            
               –mikroelemento chelato (-ų) / kompleksinį junginį sudarančio (-ių) mikroelemento (-ų) kiekis, išreikštas kaip % masės;“;
            
            
               iii) įterpiamas 2a punktas: 
            
            
               „2a. Jeigu deklaruojami mikroelementai yra chelatinti su kompleksonu (-ais), turi būti nurodytas pH intervalas, kuriame būtų užtikrintas priimtinas stabilumas.“;
            
            
               iv) 3 punktas išbraukiamas;
            
            
               (3)III dalis iš dalies keičiama taip:
            
            
               (a)PFK 1(C): 
            
            
               i) pirma lentelė pakeičiama taip:
            
            
                     
                         „Deklaruojamos maisto medžiagos pavidalai ir kiti deklaruojami parametrai
                     
                     
                  
                  
                     
                        Deklaruojamo makroelementų kiekio ir kitų deklaruojamų parametrų leidžiamieji nuokrypiai
                     
                  
               
                     
                        Azoto (N) deklaruojami pavidalai
                     
                  
                  
                     
                        ± 25 % santykinis nuokrypis nuo deklaruojamos vertės iki ne daugiau kaip 2 procentinių punktų, vertinant absoliučiais skaičiais 
                     
                  
               
                     
                        Fosforo pentoksido (P2O5) deklaruojami pavidalai
                     
                  
                  
                     
                        ± 25 % santykinis nuokrypis nuo deklaruojamos vertės iki ne daugiau kaip 2 procentinių punktų, vertinant absoliučiais skaičiais 
                     
                  
               
                     
                        Kalio oksido (K2O) deklaruojami pavidalai
                     
                  
                  
                     
                        ± 25 % santykinis nuokrypis nuo deklaruojamos vertės iki ne daugiau kaip 2 procentinių punktų, vertinant absoliučiais skaičiais 
                     
                  
               
                     
                        Azoto (N), fosforo pentoksido (P2O5) arba kalio oksido (K2O) deklaruojami pavidalai dvinarėse trąšose
                     
                  
                  
                     
                        ± 1,5 procentinio punkto, vertinant absoliučiais skaičiais
                     
                  
               
                     
                        Azoto (N), fosforo pentoksido (P2O5) arba kalio oksido (K2O) deklaruojami pavidalai trinarėse trąšose
                     
                  
                  
                     
                        ± 1,9 procentinio punkto, vertinant absoliučiais skaičiais
                     
                  
               
                     
                        Suminis ir vandenyje tirpus magnio oksidas (MgO), kalcio oksidas (CaO), sieros trioksidas (SO3)
                     
                  
                  
                     
                         −50 ir +100 % santykinis nuokrypis nuo tų maisto medžiagų deklaruojamo kiekio iki ne daugiau kaip −2 ir +4 procentinių punktų, vertinant absoliučiais skaičiais 
                     
                  
               
                     
                        Suminis ir vandenyje tirpus natrio oksidas (Na2O)
                     
                  
                  
                     
                        – 25 % deklaruojamo kiekio iki ne daugiau kaip 0,9 procentinio punkto, vertinant absoliučiais skaičiais + 50 % deklaruojamo kiekio iki ne daugiau kaip 1,8 procentinio punkto, vertinant absoliučiais skaičiais
                     
                  
               
                     
                        Granuliometrinė sudėtis
                     
                  
                  
                     
                        ± 20 % santykinis nuokrypis nuo medžiagos, išbyrančios per tam tikrą sietą, deklaruojamos procentinės dalies
                     
                  
               
                     
                        Kiekis
                     
                  
                  
                     
                        ± 1 % santykinis nuokrypis nuo deklaruojamos vertės“
                     
                  
               
               ii) antra lentelė pakeičiama taip:
            
            
                     
                        „Mikroelementai
                     
                  
                  
                     
                        Mikroelementų pavidalų deklaruojamo kiekio leidžiamieji nuokrypiai
                     
                  
               
                     
                        Koncentracija mažesnė arba lygi 2 %
                     
                  
                  
                     
                        ± 50 % nuo deklaruojamos vertės
                     
                  
               
                     
                        Koncentracija didesnė nei 2 % ir mažesnė arba lygi 10 %
                     
                  
                  
                     
                        ± 50 % nuo deklaruojamos vertės iki ne daugiau kaip 1,0 procentinio punkto, vertinant absoliučiais skaičiais
                     
                  
               
                     
                        Koncentracija didesnė nei 10 %
                     
                  
                  
                     
                        ± 1,0 procentinis punktas, vertinant absoliučiais skaičiais“
                     
                  
               
            
            
               (b)PFK 3 antra eilutė, kurioje nustatyti organinės anglies leidžiamieji nuokrypiai, pakeičiama taip:
            
            
                     
                         „Organinė anglis (Corg)
                     
                  
                  
                     
                        ± 10 % santykinis nuokrypis nuo deklaruojamos vertės iki ne daugiau kaip 3,0 procentinių punktų, vertinant absoliučiais skaičiais“
                     
                  
               
         
         
            
               (c)Po „PFK 5. INHIBITORIAI“ įterpiamas šis skirsnis:
            
            
                „PFK 6: AUGALŲ BIOSTIMULIATORIAI
            
            
               Augalų biostimuliatoriaus kiekis gali nukrypti ± 5 % nuo deklaruojamos vertės.“;
            
            
               (d)PFK 7 pradžioje įterpiama ši lentelė:
            
            
            
                     
                        Deklaruojami parametrai
                     
                  
                  
                     
                        Deklaruojamų parametrų leidžiamieji nuokrypiai
                     
                  
               
                     
                        Kiekis
                     
                  
                  
                     
                        leidžiamasis nuokrypis yra kiekvieno ES tręšiamojo produkto sudedamosios dalies santykinės dalies, padaugintos iš to tręšiamojo produkto PFK leidžiamojo nuokrypio, suma. Jeigu kiekvieno ES tręšiamojo produkto dalis tręšiamųjų produktų mišinyje negali būti nustatyta, taikomas PFK nuokrypis, kurio kiekio nuokrypio vertė yra griežčiausia.
                     
                  
               
            
               * 2003 m. rugsėjo 22 d. Europos Parlamento ir Tarybos reglamentas (EB) Nr. 1831/2003 dėl priedų, skirtų naudoti gyvūnų mityboje (OL L 268, 2003 10 18, p. 29). 
            
            
                ** 2005 m. vasario 23 d. Europos Parlamento ir Tarybos reglamentas (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantis Tarybos direktyvą 91/414/EEB (OL L 70, 2005 3 16, p. 1).
            
            
               *** 1993 m. vasario 8 d. Tarybos reglamentas (EEB) Nr. 315/93, nustatantis Bendrijos procedūras dėl maisto teršalų (OL L 37, 1993 2 13, p. 1);
            
            
               **** 2002 m. gegužės 7 d. Europos Parlamento ir Tarybos direktyva 2002/32/EB dėl nepageidaujamų medžiagų gyvūnų pašaruose (OL L 140, 2002 5 30, p. 10).
            
            
            
               IV PRIEDAS
            
            
            
               Reglamento (ES) 2019/1009 IV priedas iš dalies keičiamas taip:
            
            
               (1)I dalies 3.2 punktas pakeičiamas taip:
            
            
               „3.2. B modulis, vėliau taikant C modulį, taip pat būti taikomas tręšiamųjų produktų mišiniams, nurodytiems PFK 7 kategorijoje.“;
            
            
               (2)II dalis iš dalies keičiama taip:
            
            
               (a)A modulio 2.2 punkte: 
            
            
               i) g papunktis pakeičiamas taip:
            
         
         
            
               „g) atliktų skaičiavimų ir atliktų tikrinimų rezultatai ir kt.“;
            
            
               ii) j papunktis pakeičiamas taip:
            
            
                „j) jeigu ES tręšiamojo produkto sudėtyje yra suminio chromo (Cr), kurio kiekis viršija 200 mg/kg sausosios medžiagos, – informacija apie suminio chromo (Cr) didžiausią kiekį ir tikslų šaltinį.“;
            
            
               (b)A1 modulio 2.2 punkto h papunktis pakeičiamas taip:
            
            
               „h) atliktų skaičiavimų ir atliktų tikrinimų rezultatai ir kt.“;
            
            
               (c)B modulio 2.2 punkte: 
            
            
               i) g papunktis pakeičiamas taip:
            
            
               „g) atliktų skaičiavimų ir atliktų tikrinimų rezultatai ir kt.“;
            
            
               ii) k papunktis pakeičiamas taip:
            
            
               „k) jeigu ES tręšiamojo produkto sudėtyje yra suminio chromo (Cr), kurio kiekis viršija 200 mg/kg, – informacija apie suminio chromo (Cr) didžiausią kiekį ir tikslų šaltinį.“;
            
            
               (d)D1 modulio 2.2 punkte: 
            
            
               i) g papunktis pakeičiamas taip:
            
            
               „g) atliktų skaičiavimų ir atliktų tikrinimų rezultatai ir kt.“;
            
            
               ii) k papunktis pakeičiamas taip:
            
            
               „k) jeigu ES tręšiamojo produkto sudėtyje yra suminio chromo (Cr), kurio kiekis viršija 200 mg/kg, – informacija apie suminio chromo (Cr) didžiausią kiekį ir tikslų šaltinį.“